Женидба краља Вукашина
Женидба краља Вукашина је једна од народних српских епских пјесама. У пјесми је опјеван сукоб између краља Вукашина и војводе Момчила. Пјесма у изворном облику носи назив Војвода Момчило, али у пјесмама Вука Стефановића Караџића, носи наслов Женидба краља Вукашина. Караџић је записао пјесму од Стојана хајдука, који је „био родом однекуд из Ерцеговине“.

Мотиви 
Мотив издаје (невјерне љубе Видосаве) је главна окосница ове пјесме.

Ликови 
 Војвода Момчило
 Краљ Вукашин
 Видосава
 Јевросима

Радња 
Војвода Момчило се супротставља краљу Вукашину који шаље писмо Видосави и наговара је да изда мужа. Вукашин креће у напад гдје убија Момчилову браћу. Послије Видосавине издаје, Момчило тражи помоћ од сестре. Упркос жељи и борби за побједом Момчило у овом нападу страда. Пјесма се завршава доста необично с обзиром да Момчило савјетује краља Вукашина да се ожени његовом сестром Јевросимом. Вукашин заповиједа слугама да Видосаву свежу коњима за репове и тако је убију. Краљ узима за жену Момчилову сестру Јевросиму, и на Скадру је ожени. Имали су два сина Андрију и Марка. Марко је постао јунак какав је био ујак Момчило. Пјесма обилује мноштвом поука, што истиче њену умјетничку вриједност.

Види још 
 Вукашин Мрњавчевић
 Далила

Литература 
 Р. Пешић: Сабрана дела Вука Караџића, књ. 5, Београд 1988.

Епске народне песме